b'\n_START_ARTICLE_\nDonacia sparganii\n_START_SECTION_\nUtseende\n_START_PARAGRAPH_\nDonacia sparganii er mellom 7-8\xc2\xa0mm lang.  Kroppen er langsmal og ikke s\xc3\xa5 oval som bladbillene ofte er.  Den er metallisk farget i en m\xc3\xb8rk farge. Bakkroppen smalner bakover. Hodet er fremover-rettet. Beina er forholdsvis lange.\n_START_SECTION_\nLevevis\n_START_PARAGRAPH_\nB\xc3\xa5de larvene og de voksne (imago) billene finnes n\xc3\xa6r ferskvann hvor de lever av \xc3\xa5 spise blad p\xc3\xa5 n\xc3\xa6ringsplanten. Larvene lever under vannoverflaten. De voksne er s\xc3\xa6rlig aktive i solskinn._NEWLINE_Donacia sparganii tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r  en metamorfose i l\xc3\xb8pet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'